[pic] | KOMISIJA EVROPSKIH SKUPNOSTI |

Bruselj, 30.10.2008

COM(2008) 681 konč.

2006/0272 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembi, ki jo predlaga Evropski parlament, k skupnemu stališču Sveta v zvezi s predlogom

DIREKTIVE EVROPSKEGA PARLAMENTA IN SVETA o spremembi Direktive 2004/49/ES o varnosti na železnicah Skupnosti

O SPREMEMBAH PREDLOGA KOMISIJE v skladu s členom 250(2) Pogodbe ES

2006/0272 (COD)

MNENJE KOMISIJE v skladu s točko (c) tretjega pododstavka člena 251(2) Pogodbe ES o spremembi, ki jo predlaga Evropski parlament, k skupnemu stališču Sveta v zvezi s predlogom

DIREKTIVE EVROPSKEGA PARLAMENTA IN SVETA o spremembi Direktive 2004/49/ES o varnosti na železnicah Skupnosti

1. Uvod

Točka (c) tretjega pododstavka člena 251(2) Pogodbe ES določa, da Komisija poda mnenje o spremembah, ki jih predlaga Evropski parlament v drugi obravnavi. Komisija spodaj daje svoje mnenje o spremembi, ki jo je predlagal Parlament.

2. Ozadje

Datum predložitve predloga EP in Svetu (dokument COM(2006) 784 konč. – 2006/0272 COD): | 13. 12. 2006 |

Datum mnenja Evropskega ekonomsko-socialnega odbora: | 11. 7. 2007 |

Datum mnenja Evropskega parlamenta v prvi obravnavi: | 29. 11. 2007 |

Datum sprejetja skupnega stališča s soglasjem: | 3. 3. 2008 |

Datum mnenja Evropskega parlamenta (druga obravnava): | 9. 7. 2008 |

3. CILJ PREDLOGA KOMISIJE

Evropska komisija je 13. decembra 2006 sprejela vrsto ukrepov za podporo oživitvi železniškega sektorja z odpravo ovir za promet vlakov po evropskem železniškem omrežju.

Komisija je to pobudo dala iz dveh glavnih razlogov:

- da se z zagotovitvijo preglednejšega in učinkovitejšega postopka za začetek obratovanja lokomotiv olajša prosti pretok vlakov znotraj EU,

- da se s prenovitvijo in združitvijo direktiv o železniški interoperabilnosti poenostavi zakonodajno okolje.

Namen enega od teh ukrepov je spremeniti Direktivo 2004/49/ES o varnosti na železnicah. S tem predlogom si je Komisija zastavila tri cilje:

- uvedbo načela vzajemnega priznavanja dovoljenj za začetek obratovanja, ki jih je posamezna država članica že izdala. V skladu s tem načelom za vozni park, za katerega je že bilo izdano dovoljenje za začetek obratovanja v eni državi članici, ne bo treba izdati dodatnega dovoljenja v drugi državi članici, razen v primeru dodatnih nacionalnih zahtev zaradi, na primer, lastnosti lokalnega omrežja;

- razširitev pristojnosti Agencije, da bi lahko pregledala različne veljavne nacionalne postopke in tehnične predpise ter oblikovala in razširila seznam zahtev, ki jih je treba preveriti samo enkrat, bodisi ker gre za mednarodno priznane predpise, bodisi ker se jih lahko obravnava kot enakovredne;

- razjasnitev odnosov med železniškim podjetjem in pravnim subjektom, pristojnim za vzdrževanje. Z začetkom veljavnosti nove konvencije o mednarodnih železniških prevozih (COTIF 1999) so začeli veljati novi predpisi v zvezi s pogodbami o uporabi vozil. Zato se predlaga, da se opredeli pojem imetnika vagonov ter podrobno določi odnos med njim in podjetjem, zlasti na področju vzdrževanja.

4. MNENJE KOMISIJE O SPREMEMBAH, KI JIH JE PREDLAGAL EVROPSKI PARLAMENT

Zaradi dogovora Evropskega parlamenta in Sveta v prvi obravnavi o prenosu določb člena 14 tega predloga direktive v zvezi z začetkom obratovanja in vzajemno odobritvijo voznega parka v predlog prenovitve direktive o interoperabilnosti ta predlog v bistvu vsebuje le še uvedbo regulativnega postopka s pregledom (PRAC) in člen o vzdrževanju vozil.

Po več mesecih pogajanj v času slovenskega predsedovanja je bila med neuradnim trialogom 24. junija 2008 najdena rešitev za dogovor. Ta dogovor se v glavnem nanaša na izdajanje potrdil subjektom, pristojnim za vzdrževanje vozil.

Komisija lahko sprejme spremembo, ki jo je Evropski parlament v drugi obravnavi sprejel kot kompromis.